בשם ויק אוליירי?". "כמובן ששמע... למה אתה שואל?" חירם מחייך, הוא מתכופף ומכה בכדור. "אז, אדון אשי לווינסון, הבנתי שזאת הפעם הראשונה שלך בנמל" אומר אוליירי. האנגלית של אשי וחירם די טובה לא רק תיירים ישראלים מגיעים לטאבה. "כן, אני מעולם לא הייתי צריך לבוא לכאן" הוא אומר ברעד. "אל תפחד מהמשטרה, הם לא עושים בדיקות על היאכטה שלי, אחד היתרונות שלי כאיש עשיר" אוליירי מדליק סיגר, פניו מכוסות זקן לבן ובגדיו לבנים גם הם, יש לו שן זהב ונראה שהוא אחד מאותם מיושנים בנוגע לעניין ההשתלות. אשי כיבד את זה, הייתה לו המון הערכה לאנשים שלא נסחפו עם אופנת השתלים הביונים. "חירם סיפר לי שאתה האקר מוכשר מאוד, כל כך מוכשר עד שהצלחת לעצבן הרבה מאוד אנשים". אשי מהנהן ואינו אומר דבר. "אני זקוק למישהו כמוך לעבודה מסוימת". "אדון אוליירי, סלח לי שאני שואל... אבל למה איש עשיר ומצליח כמוך זקוק לשירותו של פושע נמלט כמוני? אני בטוח שלא חסרים המון אנשים מאוד נקיים...". "דווקא בגלל שאתה נמלט מכל העולם" קטע אותו אוליירי "דווקא בגלל שאין לך מה להפסיד אני צריך אותך". צבע אדום מאיים עמד בשמיים, השמש של מצרים היא שמש אפריקנית,